[image: image1.png]


R O M Â N I A
J U D E Ţ U L   N E A M Ţ

C O N S I L I U L   L O C A L   a l    O R A Ş U L U I   R O Z N O V

Str. Tineretului, Nr.663; Cod postal 617390
Tel: 004/0233/665471; Fax: 004/0233/665241
cod CAEN 8411; CUI: 2612901

E-mail: roznov@primariaroznov.ro ; web: www.primariaroznov.ro
Proiect de Hotarare
Privind organizarea concursului pentru ocuparea postului corespunzător funcției publice de conducere de Director executiv al Direcției de Asistență Socială Roznov, instituție publică cu personalitate juridică din subordinea Consiliului local al orasului Roznov
Consiliul local al orasului Roznov, judetul Neamt;

Intrunit in sedinta ordinara din data de 28.10.2021, prin Dispozitie a primarului, conform prevederilor art.133, alin.(1) si art.134 alin.(1) lit. “a” din O.U.G. nr. 57/2019 privind Codul Administrativ si ale art.80 din L.24/2000 republicata privind Normele de tehnica legislativa pentru elaborarea actelor normative;

Interpretand prevederile H.G. nr. 611/2008 pentru aprobarea normelor privind organizarea și dezvoltarea carierei functionarilor publici, cu modificările și completările ulterioare, ale H.G. nr. 797/2017 pentru aprobarea regulamentelor-cadru de organizare și functionare ale serviciilor publice de asistentă socială și a structurii orientative de personal și ale art. 31 din Legea nr. 153/2017 privind salarizarea personalului plătit din fonduri publice;

Analizand Referatul de Aprobare nr. 10.892/15.10.2021 emis de primarul orasului Roznov, judetul Neamt, domnul Vasile Paval, intocmit conform prevederilor art. 136 alin. (3) si alin. (8) lit „a” si alin. (10) din O.U.G. nr. 57/2019 privind Codul Administrativ oroborate cu prevederile art. 30 alin. (1) lit. „c” din L.24/2000 republicata privind Normele de tehnica legislativa pentru elaborarea actelor normative;
Examinand Raportul de Specialitate nr.10.893/15.10.2021 emis de Compartimentul de resort din aparatul de specialitate al primarului orasului Roznov, judetul Neamt, conform prevederilor art. 136 alin. (8) lit “b” si alin.(10) din O.U.G. nr. 57/2019 privind Codul Administrativ;

In conformitate cu prevederile art.129, alin.(2), lit.”a”, art. 155 alin.(8), art. 465 si art. 468 din O.U.G. nr. 57/2019 privind Codul Administrativ; 

Luand act de avizul favorabil (consultativ) al Comisiei de specialitate nr…………….., conform prevederilor art.125, alin.(1) lit. “b” din O.U.G. nr. 57/2019 privind Codul Administrativ ; 

In temeiul dispozitiilor art. 196 alin. (1) lit. “a” din O.U.G. nr. 57/2019 privind Codul Administrativ, Consiliul local al orasului Roznov, judetul Neamt adopta urmatoarea:

H O T A R A R E :

Art.1.  Se aprobă condițiile de participare, astfel cum sunt stabilite prin legislația în vigoare, la concursul organizat pentru ocuparea postului corespunzător funcției publice de conducere de Director executiv al Direcției de Asistență Socială Roznov, instituție publică cu personalitate juridică din subordinea Consiliului local al orasului Roznov, conform Anexei nr. 1, care este parte integranta din prezenta hotărâre.
Art.2. Celelalte elemente ale organizării și desfășurării concursului, respectiv date și termene, bibliografia și tematica de concurs, componența comisiei de concurs și a comisiei de soluționare a contestațiilor vor fi stabilite de Primarul orasului Roznov prin dispoziție, cu respectarea prevederilor H.G. nr. 611/2008 pentru aprobarea normelor privind organizarea și dezvoltarea carierei functionarilor publici, cu modificările și completările ulterioare care reglementează organizarea și desfășurarea concursurilor pentru ocuparea funcțiilor publice.
Art.3. Compartimentul Resurse umane si formare profesionala din cadrul aparatului de specialitate al Primarului orasului Roznov, va duce la îndeplinire prezenta hotărâre.
Art.4. Secretarul general al orasului Roznov, judetului Neamt, va asigura comunicarea prezentei hotarari autoritatilor si persoanelor interesate si publicarea pe site-ul www.primariaroznov.ro.
                             Initiator,                                      Avizat pentru legalitate

                              Primar                               Secretar general al orasului Roznov,

                         Vasile PAVAL                                   Alina Diana STOIAN
                 (____________                                (____________        
 Adoptată în şedinţa din data de 28.10.2021                                                              
   Cu un număr de  __  voturi din numărul total de 17 consilieri în funcţie        
Anexa nr. 1 
CONDIȚII DE PARTICIPARE la concursul pentru ocuparea postului corespunzător funcției publice de conducere de Director executiv al Direcției de Asistență Socială Roznov, instituție publică cu personalitate juridică din subordinea Consiliului local al orasului Roznov

Condițiile generale de ocupare a unei funcții publice conform art. 465, alin. (l) din O.U.G. nr. 57/2019 privind Codul administrativ, actualizată.

Poate ocupa o funcție publică persoana care îndeplinește următoarele condiții:

a) are cetățenia română și domiciliul în România;

b) cunoaște limba română, scris și vorbit;

c) are vârsta de minimum 18 ani împliniți;

d) are capacitate deplină de exercițiu;

e) este apt din punct de vedere medical și psihologic să exercite o funcție publică. Atestarea stării de sănătate se face pe bază de examen medical de specialitate, de către medicul de familie, respectiv pe bază de evaluare psihologică organizată prin intermediul unităților specializate acreditate în condițiile legii;

f) îndeplinește condițiile de studii și vechime în specialitate prevăzute de lege pentru ocuparea funcției publice;

g) îndeplinește condițiile specifice, conform fișei postului, pentru ocuparea funcției publice;

h) nu a fost condamnată pentru săvârșirea unei infracțiuni contra umanității, contra statului sau contra autorității, infracțiuni de corupție sau de serviciu, infracțiuni care împiedică înfăptuirea justiției, infracțiuni de fals ori a unei infracțiuni săvârșite cu intenție care ar face-o incompatibilă cu exercitarea funcției publice, cu excepția situației în care a intervenit reabilitarea, amnistia post-condamnatorie sau dezincriminarea faptei;

i) nu le-a fost interzis dreptul de a ocupa o funcție publică sau de a exercita profesia ori activitatea în executarea căreia a săvârșit fapta, prin hotărâre judecătorească definitivă, în condițiile legii;

j) nu a fost destituită dintr-o funcție publică sau nu i-a încetat contractul individual de muncă pentru motive disciplinare în ultimii 3 ani;

k) nu a fost lucrător al Securității sau colaborator al acesteia, în condițiile prevăzute de legislația specifică.

Condițiile specifice conform art. 13 din Anexa nr. 2 la H.G. nr. 797/2017 pentru aprobarea regulamentelor-cadru de organizare și functionare ale serviciilor publice de asistentă socială și a structurii orientative de personal coroborate cu prevederile art. 465, alin. (3) si alin. (4) și art. 468 din O.U.G. nr. 57/2019 privind Codul administrativ, actualizată:

Studii de specialitate: studii universitare de licență absolvite cu diplomă, respectiv studii superioare de lungă durată, absolvite cu diplomă de licență sau echivalentă, în unul dintre următoarele domenii de licență :

a) asistență socială sau sociologie;

b) psihologie sau științe ale educației;

c) drept;

d) științe administrative;

e) sănătate;

f) economie sau management, finanțe, contabilitate.

Pentru ocuparea funcțiilor publice de conducere, candidații trebuie să fie absolvenți cu diplomă ai studiilor universitare de master în domeniul administrației publice, management sau în specialitatea studiilor necesare ocupării funcției publice sau cu diplomă echivalentă conform prevederilor art. 153 alin. (2) din Legea educatiei nationale nr. 1/2011, cu modificările și completările ulterioare. Prin excepţie, funcţiile publice de conducere de la nivelul autorităţilor administraţiei publice locale organizate la nivelul comunelor şi oraşelor pot fi ocupate, prin concurs organizat în condiţiile legii, de persoane care au studii universitare de licenţă absolvite cu diplomă, respectiv studii superioare de lungă durată absolvite cu diplomă de licenţă sau echivalentă sau studii superioare de scurtă durată, absolvite cu diplomă, în specialitatea studiilor necesare ocupării funcţiei publice.
Pot participa la concursul organizat pentru ocuparea funcției publice de conducere de Director executiv și absolvenți cu diplomă de licență ai învățământului universitar de lungă durată în alte domenii decât cele prevăzute mai sus, cu condiția să fi absolvit studii de masterat sau postuniversitare în domeniul administrației publice, management ori în specialitatea studiilor necesare exercitării funcției publice. 

Vechime în specialitatea studiilor necesare exercitării funcției publice - minimum 7 ani;

